**Binəqədi Rayon İcra Hakimiyyəti Başçısı Aparatının**

**Rayon Təsərrüfatı şöbəsinin**

**Ə S A S N A M Ə S İ**

**1.Ümumi müddəalar**

**1.1**. Rayon Təsərrüfatı şöbəsi Binəqədi Rayon İcra Hakimiyyəti Başçısı Aparatının struktur bölməsi olmaqla rayon ərazisində təsərrüfat subyektlərinin (qaz, istilik təchizatı, su, kanalizasiya, elektrik enerjisi, mənzil-təsərrüfat, əsaslı tikinti, abadlaşdırma, yaşıllaşdırma, sosial-mədəni təhsil səhiyyə obyektləri, tarixi-memarlıq abidələri) Azərbaycan Respublikasının Qanunvericilik aktlarında nəzərdə tutulmuş qaydalara əsasən koordinasiyasının və idarə olunmasının təşkilini, Azərbaycan Respublikası Prezidentinin 2012-ci il 6 iyun tarixli Fərmanı ilə təsdiq edilmiş “Yerli İcra Hakimiyyətləri haqqında” Əsasnamə ilə təsbit edilmiş vəzifələrin və Binəqədi Rayon İcra Hakimiyyəti Başçısı tərəfindən həvalə edilmiş əlavə vəzifələrin icra edilməsini təmin edir.Rayon Təsərrüfatı şöbəsi ətraf mühitin səmərəli istifadəsi, təmir-tikinti işləri, memarlıq və şəhərsalma,dövlət əmlakının idarə edilməsi, ərazinin sosial-iqtisadi inkişafı, mənzil-kommunal təsərrüfatının qorunması və digər təsərrüfat sahələrinə nəzarət qaydasında fəaliyyətini təşkil edir.

1. **Şöbənin fəaliyyət istiqamətləri**

**2.1**. müvafiq ərazidə yerləşən, ümumi istifadədə və balansında olan avtomobil yollarının təmiri və saxlanılması işlərini təşkil etmək, ərazidə olan digər avtomobil yollarının təmiri və saxlanılması barədə aidiyyəti qurumlar qarşısında məsələ qaldırılması istiqamətində tədbirlər görmək;

**2.2.** müvafiq ərazidə mənzil-kommunal təsərrüfatı və mənzil istismarı sahəsində fəaliyyət göstərən, yaşıllaşdırma və işıqlandırma işlərini yerinə yetirən qurumlara (mənzil-kommunal istismarı və mənzil istismarı sahələri də daxil olmaqla) icrası məcburi olan tövsiyyələr vermək;

**2.3.** mülkiyyət formasından və tabeliyindən asılı olmayaraq, istifadəsində, idarəçiliyində və ya təsərrüfatında istilik təchizatı mənbələri olan istismar təşkilatları və müəssisələri tərəfindən əhaliyə xidmət edən mühəndis şəbəkəsinin və kommunikasiyaların fasiləsiz işinə və təmirinə nəzarəti həyata keçirmək;

**2.4.** müvafiq ərazidə dövlətə məxsus müəssisələrin və digər təşkilatların mühəndis-enerji komplekslərinin, mənzil fondunun və sosial-mədəni təyinatlı obyektlərin qış mövsümünə hazırlanması işlərini əlaqələndirmək və bu sahədə nəzarəti həyata keçirmək;

**2.5.** tabeliyində olan qazanxanaların müntəzəm olaraq işləməsinə, həmçinin, xüsusi mülkiyyətdə olan yaşayış evləri istisna olmaqla, müvafiq ərazidə olan digər istehlakçıların istilik şəbəkəsinə qoşulmasına kömək göstərmək və işlərin görülməsinə nəzarəti həyata keçirmək;

**2.6.** küçələrin işıqlandırılması sisteminin əsaslı təmiri üzrə ünvanlı proqramlar təsdiq etmək və onların icrasını təşkil etmək;

**2.7**. İştirak etdiyi müvafiq komissiyanın rəyinə əsasən, dövlət büdcəsi hesabına təmir və yenidənqurma işləri aparılacaq binaları müəyyən etmək;

**2.8**. çoxmənzilli binaların dövlət büdcəsi və digər maliyyə mənbələri hesabına cari və əsaslı təmir olunması məqsədi ilə xüsusi proqramlar hazırlamaq və onların icrasını təşkil etmək;

**2.9**. Azərbaycan Respublikasının Mənzil Məcəlləsi ilə müəyyən edilmiş qaydada yaşayış sahəsinin qeyri-yaşayış sahəsinə və qeyri-yaşayış sahəsinin yaşayış sahəsinə keçirilməsi barədə təklif hazırlamaq;

**2.10**. Azərbaycan Respublikasının Mənzil Məcəlləsi ilə müəyyən edilmiş qaydada tikinti norma və qaydalarına riayət etməklə yaşayış sahəsinin yenidən qurulması və (və ya) yenidən planlaşdırılması barədə təklif hazırlamaq;

**2.11**. yaşayış məntəqələrində məhəllə ərazilərinin abadlaşdırılması üçün ünvanlı abadlaşdırma proqramlarını və müvafiq ərazilərin kompleks abadlaşdırılması proqramlarını hazırlamaq və icrasına nəzarəti həyata keçirmək;

**2.12.** mülkiyyətçilərin üzərinə əlavə vəzifələrin qoyulmaması şərtilə müvafiq ərazidə bina, tikili və qurğuların mülkiyyətçiləri tərəfindən həmin bina, tikili və qurğuların xarici görkəminin abad vəziyyətdə saxlanması ilə bağlı görülən işləri əlaqələndirmək;

**2.13**. tikintisi layihələndirilən obyektlərə bitişik olan ərazilərdə istirahət guşəsinin, uşaq və idman meydançalarının qurulması, minik avtomobillərinin dayanacaq yerlərinin təşkili, yaşıllaşdırma işləri ilə bağlı görüləcək kompleks abadlaşdırma işlərinin həcmini razılaşdırılmasını təşkil etmək, həmin işlərin yerinə yetirilməsinə nəzarəti həyata keçirmək;

**2.14**. müvafiq ərazidə mövcud yaşıllıqların uçotunun aparılmasını təşkil etmək, yeni yaşıllıqlara olan tələbatı müəyyənləşdirmək və yaşıllıqların salınması barədə təkliflərini hazırlayaraq yuxarı orqanlar qarşısında məsələ qaldırmaq;

**2.15**. müvafiq ərazidə təmizlik, abadlaşdırma və yaşıllaşdırma aylıqlarının və iməciliklərin keçirilməsi işlərində müvafiq İcra Hakimiyyəti strukturları ilə birlikdə tədbirlər hazırlamaq və icrasını təmin etmək;

**2.16.** dövlət idarə və müəssisələrinin binalarının, otaqlarının əsaslı və cari təmirinə nəzarəti həyata keçirmək, həmçinin dövlət idarə və müəssisələrinin binalarının təmiri üzrə proqramların hazırlanmasını təşkil etmək və müvafiq təklifləri aidiyyəti mərkəzi icra hakimiyyəti orqanlarına təqdim edilməsi üçün hazırlamaq;

**2.17.** müvafiq ərazidə dövlət mülkiyyətində olan bina və tikililərin təmiri barədə aidiyyəti mərkəzi icra hakimiyyəti orqanları və təşkilatlar qarşısında məsələ qaldırılması tədbirlərini hazırlamaq;

**2.18** dövlət mülkiyyətində olan torpaq ehtiyatlarından səmərəli istifadə üçün tədbirlər görmək;

**2.19** ətraf ərazilərin çirklənməsi təhlükəsi doğura biləcək tikintilər aparılan meydançaların saxlanılmasına nəzarəti həyata keçirmək;

**2.20**. tikinti işləri başa çatmış ərazilərin həmin işləri aparmış şəxslər tərəfindən abadlaşdırılmasına və yaşıllaşdırılmasını tələb etmək və nəzarəti həyata keçirmək;

**2.21**.ayon İcra Hakimiyyətinin balansında olan qeyri-yaşayış fondunun əsaslı təmirini təşkil etmək;

**2.22**. məhəllədaxili ərazilərdə və meydanlarda mühəndis qurğularının quraşdırılması barədə təkliflərin və bu sahədə tərtib olunan layihələrin icrasına nəzarət etmək;

**2.23.** müvafiq ərazidə istehsal və qeyri-istehsal təyinatlı tikililərin, yenidən qurulan obyektlərin, həmçinin mühəndis və nəqliyyat infrastruktur obyektlərinin tikintisinə dair investisiya proqramları layihələri ilə bağlı təklifləri hazırlamaq;

**2.25**. dövlət büdcəsindən və digər mənbələrdən ayrılan vəsait hesabına sosial və infrastruktur obyektlərinin tikintisi barədə aidiyyəti mərkəzi icra hakimiyyəti orqanına təklifləri hazırlanması, sənədləşdirilməsi, görülən işlərə texniki nəzarətin aparılması;

**2.26**. tikinti layihələrinin, habelə tikilməkdə olan obyektlərin, torpağı, hava və su hövzələrini çirkləndirən müəssisələrin (təşkilatların) işinin ekoloji ekspertizasının keçirilməsini tələb etmək, ekspertizanın nəticələri mənfi olduqda, layihələrin yenidən işlənilməsi, müvafiq obyektlərin tikintisinin dayandırılması ilə bağlı aidiyyəti dövlət orqanları qarşısında məsələ qaldırılmasını təşkil etmək;

**3. Rayon Təsərrüfatı şöbəsi şəhərsalma, memarlıq və tikinti sahəsində tədbirlər**

**3.1.** təsdiq edilmiş memarlıq layihələrini qeydiyyatdan keçirmək;

**3.2.** qəbul edilmiş memarlıq layihəsinin memarlıq həllinin bütün dəyişikliklərinə razılıq vermək və aparılan dəyişikliklərin icrasına nəzarət edilməsi;

**3.3.** tikinti üçün sənədlərin tərtibatı və ya memarlıq obyektinin inşası zamanı müəllifin razılığı ilə memarlıq layihəsinə edilən dəyişikliklər memarlıq-planlaşdırma tapşırığının tələblərindən və ilkin razılaşdırma layihəsindən kənara çıxdıqda, bu dəyişikliklərin razılaşdırılmasını təşkil edilməsi;

**3.4.** I və II məsuliyyət səviyyəli binaların memarlıq layihəsi təsdiq edildikdən və qeydiyyatdan keçdikdən sonra tikintiyə icazə verilməsinin sənədləşdirilməsi;

**3.5**. müvafiq ərazidə III məsuliyyət səviyyəli binaların tikintisinə icazə verilməsinin sənədləşdirilməsi;

**3.6**. “Şəhərsalma fəaliyyəti”, “Şəhərsalma və Tikinti Məcəlləsi” haqqında Azərbaycan Respublikası Qanununun müvafiq maddələrinə əsasən təsdiq olunmuş şəhərsalma sənədlərində yeni obyektlərin yerləşdirilməsinə, habelə mövcud tikililərin yenidən planlaşdırılmasına, yenidən qurulmasına, konstruktiv dəyişikliklər aparılmasına razılıq vermək, şəhərsalma sənədlərinin həyata keçirilməsində sifarişçinin, tərtibatçının və podratçının fəaliyyətinə nəzarət etmək;

**3.7**. müvafiq ərazidə sosial-məişət, mənzil və s. obyektlərin, həmçinin quraşdırılmış səyyar və əsaslı tikinti olmayan obyektlərin, o cümlədən əsaslı tikinti olmayan xırda pərakəndə ticarət obyektləri və komplekslərinin istismara qəbul edilməsi üzrə komissiyalar yaradılmasını təşkil etmək və həmin obyektlərin istifadəyə verilməsi haqqında aktları tərtib etmək;

**3.8**. “Reklam haqqında” Azərbaycan Respublikasının Qanununa uyğun olaraq, küçə reklamının yerləşdirilməsinə təklif vermək;

**3.9.** “Tarix və mədəniyyət abidələrinin qorunması haqqında” Azərbaycan Respublikasının Qanununa uyğun olaraq, subyektlərə tarix və mədəniyyət abidələri yerləşən ərazidə torpaq və ya inşaat işləri görülməsinə icazə vermək və belə icazə verildikdən sonra həmin subyektlərə abidələrin qorunması, yerli əhəmiyyətli abidələrin köçürülməsi barədə təkliflər vermək;

**Dövlət əmlakının idarə edilməsi istiqamətində;**

**3.10.**  rayonun və şəhər rayonunun icra hakimiyyəti orqanının istifadəsində olan əmlaka münasibətdə hüquqi hərəkətlər etmək və həmin əmlakın qorunmasını təşkil etmək;

**3.11.** müvafiq ərazidə dövlət mülkiyyətində olan torpaqlardan istifadə edilməsinin planlaşdırılması layihələrində iştirak etmək, habelə dövlət, bələdiyyə və xüsusi mülkiyyətdə olan torpaqlardan təyinatı üzrə istifadə edilməsinə nəzarəti həyata keçirmək;

**3.12.** dövlət mülkiyyətində olan əmlakın bələdiyyə mülkiyyətinə verilməsi, bələdiyyə mülkiyyətində və xüsusi mülkiyyətdə olan əmlakın isə dövlət mülkiyyətinə alınması barədə aidiyyəti dövlət orqanlarına təkliflər hazırlamaq;

**4.Şöbənin vəzifələri**

**4.1.** Yerli İcra Hakimiyyəti Başçısının razılığı ilə təsərrüfat sahəsinin inkişafı barədə tədbirlər planı hazırlayır və onların həyata keçirilməsini təmin edir;

**4.2.** Xidməti ərazilərdə əhali və qeyri əhali subyektlərinin fasiləsiz və keyfiyyətli elektrik enerjisi ilə təmin olunması istiqamnətində müvafiq xidmət təşkilatlarının işinə və göstərilən xidmətin keyfiyyətinin yaxşılaşdırılmasına nəzarət edir;

**4.3.** Xidməti ərazilərdə əhali və qeyri əhali subyektlərinin yerləşdiyi ərazidən asılı olaraq müəyyən olunmuş qrafikə uyğun və ya fasiləsiz içməli su ulə təmin olunması və çirkab suların ötürülməsi sahəsində müvafiq xidmət təşkilatlarının işinə və göstərilən xidmətin keyfiyyətinin yaxşılaşdırılmasına nəzarət nəzarət edir;

**4.4.** Xidməti ərazilərdə əhali və qeyri əhali subyektlərinin məişət qazı ilə təmin olunması istiqamnətində müvafiq xidmət təşkilatlarının işinə nəzarət və göstərilən xidmətin keyfiyyətinin yaxşılaşdırılmasına nəzarət edir;

**4.5.** Xidməti ərazilərdə qeyri əhali subyektlərinin xidmət sahələrinin sanitariya normalarına uyğun istifadəsinə nəzarət edir və normaların pozolması halları aşkar olundıqda müvafiq xidmət təşkilatları qarşısında məsələ qaldırılması işini təşkil edir;

**4.6.** Rayon ərazisindəyaz-yay və payız-qış mövsümünün başlanması ilə əlaqədar hazırlıq dövrünə dair hesabtlar hazırlanması, aşkar olunmuş çatışmamazlıqlar barədə müvafiq xidmət təşkilatlarının rəhbər şəxslərinin məlumatlandırılması, aradan qaldırılması üçün tədbirlərin görülməsi və nəticələri barədə Rayon İcra Hakimiyyəti Başçısına məruzə edilməsi;

**4.7.** Rayon İcra Hakimiyyətinin sifarişi ilə dövlət və yerli büdcə hesabına, habelə digər mənbələrdən maliyyələşən əsaslı tikinti, tikinti-təmir və abdlaşdırma işlərinin sənədləşdirilməsi, işlərin icrasına texniki nəzarəti və işlərin qəbul edilməsini təmin etmək;

**4.8.** Hüquqi və fiziki şəxslər tərəfindən rayon və şəhər icra hakimiyyətləri orqanları tərəfindən tikintisinə icazə verilmiş

**5. Şöbənin hüquqları**

**5.1.** Yerli İcra Hakimiyyətinin şöbə və digər strukturlarında, habelə idarə, müəssisə və təşkilatlarda qanuna əməl edilməsinin vəziyyətini araşdırmaq və araşdırmaya aidiyyəti olan mütəxəssisləri cəlb etmək;

**5.2.** Öz vəzifəsini yerinə yetirərkən aidiyyəti olan protokolları, arayışları, hesabatları və başqa məlumatları, habelə qanun pozuntusunun səbəbləri haqda vəzifəli şəxslərin və vətəndaşların izahatını tələb etmək;

**5.3.** Öz səlahiyyəti daxilində mövcud qanunvericilikdə nəzərdə tutulan digər hüquqi məsələlərin həllində təşəbbüs göstərmək hüququna malikdir.

**6.** **Şöbənin fəaliyyətinin təşkili**

**6.** Şöbənin işçilərinin sayı Yerli İcra Hakimiyyətləri haqqında Əsasnaməyə əsasən müəyyən edilir;

**6.1.**  Şöbənin fəaliyyətinə rayon İcra Hakimiyyəti başçısı tərəfindən vəzifəyə təyin və vəzifədən azad edilən şəxs (şöbə müdiri) rəhbərlik edir. Şöbə müdiri şöbəyə həvalə olunmuş vəzifələrin yerinə yetirilməsi və hüquqların həyata keçirilməsi üçün şəxsən məsuliyyət daşıyır;

**6.2.** Şöbənin digər vəzifəli şəxsləri rayon İcra Hakimiyyəti başçısı tərəfindən vəzifəyə təyin və vəzifədən azad edilir.

**7.Rayon Təsərrüfatı şöbəsinin müdiri:**

**7.1.** öbənin fəaliyyətini təşkil edir və ona rəhbərlik edir;

**7.2.** Tabeliyində olan vəzifəli şəxslər arasında iş bölgüsü aparır, onların fəaliyyətini əlaqələndirir, əmək, icra və xidmət intizamına riayət edilməsinə nəzarət edir;

**7.3.** Şöbəyə həvalə edilmiş vəzifələrin icrasını təmin etmək məqsədilə tərtib edilmiş iş planlarını və digər bu kimi sənədlərin təsdiq edilməsini təmin edir, habelə iş planında nəzərdə tutulmuş tədbirlərin icra edilməsinə nəzarət edir;

**7.4.** Şöbə üzrə Yerli İcra Hakimiyyətinin Şura iclasında müzakirə edilməli məsələləri müəyyən edir və bu barədə təkliflərini Yerli İcra Hakimiyyəti başçısına təqdim edir;

**7.5.** Şöbənin vəzifəli şəxsləri barəsində həvəsləndirmə və intizam tənbehi tədbirləri görülməsi üçün Yerli İcra Hakimiyyəti başçısına təqdimatlar verir;

**7.6.** Şöbənin vəzifələrini yerinə yetirmək üçün digər struktur vahidləri və ya bölmələrindən zəruri məlumat və sənədləri alır;

**7.7.** Şöbəyə daxil olan məktub, ərizə, şikayət və təkliflərin baxılmasını, onların vaxtında və düzgün cavablandırılmasını təşkil edir;

**7.8.** Şöbəni funksional fəaliyyətə uyğun olaraq digər rayon tədbirlərində təmsil edir.

**7.9.** Şöbənin əməkdaşları bu Əsasnamənin tələblərinin pozulmasına görə Azərbaycan Respublikasının qanunvericiliyinə müvafiq olaraq məsuliyyət daşıyırlar.